***Matria*** é un filme galego de 2023 dirixido por Álvaro Gago (no seu debut como director dunha longametraxe) e protagonizado por María Vázquez. Foi rodado en lingua galega.

Sinopse
-------

Ambientada nunha vila mariñeira galega, a trama segue a difícil situación de Ramona, unha muller traballadora que loita por manterse a flote. Segundo María Vázquez "*Matria* reflicte a vida dunhas mulleres moi fortes e poderosas, pero con pouca autoestima. Manteñen a industria na zona das Rías Baixas e tamén coidan da súa familia e da familia dos demais para que estes poidan traballar".

Personaxes
----------

* María Vázquez as Ramona
* Santi Prego como Andrés
* Soraya Luaces como Estrella
* E.R. Cunha "Tatán" como Xosé
* Susana Sampedro como Carme

Produción
---------

A historia baséase libremente na vida de Francisca Iglesias, unha muller que coidaba do avó de Gago, e que protagonizou a curtametraxe homónima de Gago. María Vázquez asumiu o papel protagonista (Ramona) da longametraxe, interpretando unha versión máis nova do personaxe. Francisca Iglesias desempeña un papel menor no filme. O filme foi producido pola pontevedresa Matriuska Producciones, a madrileña Avalon PC, a valenciana Elastica Films e a barcelonesa Ringo Media. Completamente rodado en lingua galega, María Vázquez (que se criou na provincia de Lugo) afrontou o reto de adaptar o seu galego á variedade das Rías Baixas.

Estrea
------

O filme estreouse o 17 de febreiro de 2023 na 73ª edición do Festival Internacional de Cinema de Berlín, proxectado na sección Panorama do festival. Estreouse nos cinemas en España o 24 de marzo de 2023.

Acollida
--------

Jonathan Holland de *ScreenDaily*, advertindo de que "calquera persoa que busque unha historia valente e contra prognóstico, contada a través dos ollos dunha vítima da inxustiza, chegou ao lugar equivocado", e destacou que unha das virtudes fundamentais do filme é que [a protagonista] "é falible e autodestrutiva".

Marta Balaga de *Cineuropa* considerou que o filme é "unha boa visión do cinema social", e que conta cunha protagonista [Ramona] que "se sente real e "divertida" de seguir, aínda que un pode quedar sen alento".

Galardóns
---------

| Ano | Cerimonia | Categoría | Galardoado | Resultado | Ref |
| --- | --- | --- | --- | --- | --- |
| 2023 | 26ª edición do Festival de Cinema de Málaga | Biznaga de prata á mellor actriz | María Vázquez | Gañadora |  |

Nos Premios Mestre Mateo 2024 levou cinco premios: actor de reparto (Santi Prego), Interpretación Feminina de Reparto (Susana Sampedro), dirección de produción (Nati Juncal), dirección de fotografía (Lucía C. Pan), interpretación feminina protagonista (María Vázquez).

Notas
-----

1. ↑  Catálogo ICAA (ed.). "Ficha da ICAA de Matria". Consultado o 13 de febreiro de 2024.
2. 1 2  Balaga, Marta (17 de febreiro de 2023). "Review: Matria". *Cineuropa*.
3. ↑  Vizoso, Sonia (2023-03-24). "María Vázquez, protagonista de ‘Matria’: "Hay miedo a hablar de la precariedad en la industria del cine"". *El País* (en castelán). Consultado o 2023-03-26.
4. 1 2 3 4 5 6  "Matria". *Berlinale*. Consultado o 18 de febreiro de 2023.
5. 1 2 3 4  Meseguer, Astrid (17 de febreiro de 2023). "La extraordinaria María Vázquez emociona en la Berlinale con el drama social 'Matria'". *La Vanguardia*.
6. ↑  Quintás, Paula (4 de marzo de 2023). "Vídeo: Así es el tráiler de 'Matria', la película gallega estrenada en la Berlinale". *Quincemil* – vía El Español.
7. ↑  Holland, Jonathan (17 de febreiro de 2023). "‘Matria’: Berlin Review". *ScreenDaily*.
8. ↑  Meza, Ed (18 de marzo de 2023). "Spain’s ‘20,000 Species of Bees,’ Panamanian Drama ‘Sister & Sister’ Win Malaga Film Festival’s Golden Biznagas". *Variety*.
9. ↑  Diario, Nós (2024-03-23). "'O Corno' arrasa nos Mestre Mateo con sete premios, incluído o de Mellor Longametraxe: consulta aquí todas as gañadoras". *Nós Diario*. Consultado o 2024-03-24.

Véxase tamén
------------

### Outros artigos

* *Matria*, curtametraxe de 2017.
* Lista de filmes en galego con maior recadación

### Ligazóns externas

* Las que limpian artigo de Ismael Ramos

* Portal:Galicia
* Portal:Cine
* Portal:Muller

|  |  |
| --- | --- |
| Control de autoridades | 
* Wd: Q116864794
* IMDb: tt13866630
* TMDb: 936368

 |